Sonja Mjøen (t.v.) og hennes datter idet de reiser med «Oslofjord» fra Oslo til USA den 15. juli 1953. Ektemannen Axel Kielland i midten.  Foto: Leif Ørnelund .
**Sonja Mjøen** (født 25. desember 1898, død 25. februar 1993) var en norsk skuespiller.

Hun debuterte som sceneskuespiller i 1924 på Trondhjems Nationale Scene. Da teatret ble lagt ned i 1927, gikk hun til filmen som den stumme grossererens datter Edith i *Madame besøker Oslo*. Hun spilte også i den danske filmen *Veninden fra Paris**.*** Etter en kort periode under Victor Bernau (1890–1939) ved Chat Noir der han var sjef frem til 1928, fikk hun fra 1929 arbeide under teatersjef Ingolf Schanche (1877–1954) ved Det Nye Teater, som nettopp var kommet i gang.

I 1942 rømte hun med familien fra det tyskokkuperte Norge til Stockholm, og engasjerte seg for å skaffe penger til Svenska Norgehjälpen. Etter andre verdenskrig ble hun ansatt ved Centralteatret under Reidar Otto (1890–1959). Hun spilte rollen som fru Rønne i filmen *Vi gifter oss*, som hadde premiere i 1951, samme år som hun medvirket i den norske oppsetningen av den amerikanske forestillingen[*klargjør*] *Alice i Eventyrland*. I filmen *Broder Gabrielsen* (1966) spilte hun rollen som fru Lydersen. Hun var også med i filmen *Døden i gatene* (1970).

Familie
-------

Hun var datter av tyskfødte Claire Grevérus Mjøen (1874–1963) og farmasøyt og eugeniker Jon Alfred Mjøen (1860–1939). Faren hadde i hennes fødeår returnert fra sine doktorstudier i Leipzig og tatt over det private sanatoriet for tuberkuløse, Grefsen Folkesanatorium, som han drev frem til 1908. Hun ble døpt på Gjøvik gård der faren var fra. Hun var søster av blant andre skuespillerne Fridtjof Mjøen (1897–1967) og Jon Lennart Mjøen (1912–1997).

Fra 1932 til 1946 var Mjøen gift med Axel Kielland (1907–1963) som var forfatter og journalist i *Dagbladet*. Med sin datter emigrerte hun til USA i 1953 og skrev reportasjer for *Dagbladet* frem til 1974 da hun returnerte til Norge.

Bokutgivelser
-------------

* Sonja Mjøen (1975). *Da mor var ung*. Cappelen.  [Biografi om morens unge år]
* Sonja Mjøen (1977). *Elsk din skjebne*. Aschehoug.  [Selvbiografi]
* Sonja Mjøen (1980). *Jo mere vi er sammen*. Ansgarforlaget.  [Ungdomsfortelling]

Referanser
----------

1. ↑   sceneweb.no[Hentet fra Wikidata]
2. ↑   snl.no, besøkt 18. juni 2019[Hentet fra Wikidata]
3. ↑   www.imdb.com[Hentet fra Wikidata]
4. ↑   nbl.snl.no, besøkt 18. juni 2019[Hentet fra Wikidata]
5. ↑   www.begravdeioslo.no, besøkt 18. juni 2019[Hentet fra Wikidata]
6. ↑  «Grav : Mjøen». *www.begravdeioslo.no*. Oslo kommune, Gravplassetaten. Besøkt 10. mai 2023.
7. ↑  Arne Christiansen, *Sonja Mjøen* nekrolog i *Aftenposten* den 11. mars 1993.
8. ↑  *Sonja Mjøen* i *Aftenposten* den 26. februar 1993.

Eksterne lenker
---------------

* (no) Sonja Mjøen i Scenewebarkivet
* (en) Sonja Mjøen – kategori av bilder, video eller lyd på Commons Rediger på Wikidata
* (en) Sonja Mjøen på Internet Movie Database Rediger på Wikidata

* (no) Sonja Mjøen hos Sceneweb Rediger på Wikidata

* (da) Sonja Mjøen på Filmdatabasen Rediger på Wikidata

* (en) Sonja Mjøen hos The Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Historisk befolkningsregister **·** BIBSYS **·** VIAF **·** ISNI **·** KulturNav
 |